Nyeste Skilderie af Kiøbenhavn, 1818-06-16
Den agtbare Veier-, Maaler, Vrager-Substitut samt Læseinspecteur Hr. Lars Madsen Finke er til Borgermester og Raad, under d. 4 dennes, indkommen med en underdanig Begjering om, at der maatte forundes ham Privilegium gratiosum paa at udgive et nyt Ugeskrift, under den Titel: Gabestokken, hvori han selv personligen, som en anden Herkules agter at feie, skruppe og renovere vor Literaturs store Stald, men da forbemeldte Hr. Veier-, Maaler, Vrager Substitut samt Læseinspecteur Lars Madsen Finke ligesaalidet som hiin berømte grækiske Helt seer sig istand til paa egen Ryg at bære al den Uhumskhed, som findes i en saa længe ureengjort Stald, saa har han associeret sig med adskillige dygtige og lærde Subjecter, der ikke allene besidde Capaeitet til at forfægte deres Sag med alvorlige Grunde, men ogsaa med satiriske Jndfald og pudserlige Sidehug, hvilke Mænd, efter den af Supplicanten her i Raadet producerede Fortegnelse ere: Hr. Dr. Bonifacius Runkel, Poet og Stadsatyricus, Hr. Elias Chrysostomus Faldsmaal, Dramarurg og Æsthetiker samt juridisk Revisions Assistent og bestallet Educationsraad Hr. Jeremias Finkeljochum, Recensent, Referent og literarisk Carnifer. Efterat Raadet i to Dage han været forsamlet denne Sag angaaende, og taget samme i allernøieste Overveielse, har det besluttet, i Betragtning af den store Nytte, der kan stiftes ved et saadant Jnstitut, og med Hensyn til, at Hr. Lars Madsen Finke sidder med en talrig Familie, og der i denne Tid, efter hans egen underdanige Jndberetning, under den store Stilhed i Handel og Vandel i Europa, er objectiv saa lidet at veis, maale og vrage for ham paa den almindelige Veierbod og paa Vragestederne, - skal forundes Privilegium gratiosum paa Udgivelsen af et Blad, under den Titel Gabestokken, dog fastsættes for ham som Regler, der under Privilegiets øieblikkelige Fortabelse, nøiagtigen maa vaages over: 1) Jntet maa indrykkes i Bladet, som ligger uden for de egentlige skjønne Videnskabers Territorium, og for Alt hvad der indrykkes, skal Hr. Lars Madsen Finke, Maaler= og Vrager Substitut, samt Læseinspecteur, som den af Raadet authoriserede, sanctionerede og privilegerede Over opsynsmand over Gabestokken, staae til An- og Tilsvar. 2) Gabestokken skal staae aaben for Alle og Enhver, med Undtagelse af det høivise Raads egne Medlemmer og nærmeste Beslægtede. For at forebygge alt Fuskerie og Bønhaserie i Videnskabernes Rige forbydes Alle og Enhver at recensere, critisere og censurere trykte Arbeider, førend de have erhvervet sig et Capacitetsbeviis, fra Hr. Veier Maaler- og Vrage-Substitut, samt Læseinspecteur Lars Madsen Finke, attesteret af Hr. Elias Chrysostomus Faldsmaal, der dertil er beskikket af Magistraten, og skal for saadant Beviis betales ham i Gebyhr 12. Sch, L. Dr. Borgermester og Raad have med største Mishag fornummet, at endeel Personer, uden at have aflagt saadanne offentlige Prøver paa deres Capacitet og Competence, som kunne ansees for antagelige, ikke allene give sig Titel af Videnskabsmænd, men endog ordentligen formaste sig til, at antaste almindelig erkjendte Sandheder, fremsatte af Mænd, der ikke allene beklæde En beder, men endog ere hædrede med Titler, saasom for kun at nævne nogle Exempler – at det ikke var Socrates, men Diogens, der boede i en Tønde, at Jorden ikke er flad som en Pandekage, men aflang som en Pommerants; at det ikke en Solen, som bevæger sig, men Jorden, og andre Urimeligheder, saa har Borgermester og Raad, forat standse saadanne Misbruge, i sin Viisdom fundet det nødvendigt at fastsætte, hvo der, foruden dem, som ved Prædicatet doctus ere stemplede til Lærde, egentligen tør kalde sig Videnskabsmand: 1) Enhver Discipel, der haver gjennemgaaet alle Classer i en latinsk Skole og avanceret til Mesterlectien. 2) Procuratorer, der med Attester kunne godtgjøre, at de have ført tyve Sager, og vundet i det mindste det Halve deraf, ved deres Capacitet, Conduite og Politesse. 3) Enhver Pharmacevtiker, der beviisliggenkan godtgjøre, at have lavet ti Salver, til Decocter og ti Piller efter en authoriseret Læges Recepter. 4) Enhver Prædicant, der har holdt otte Prækener. Alle øvrige, der ikke have aflagt saadanne offentlige Prøver paa deres Duelighed, forbydes, under en Mullet af 20 Lod Sølv, at kalde sig Videnskabsmænd, og skal de betragtes som aldeles illiterære, og incompetente til offentligen at bedømme, authoriserede, privilegerede og benificerede Videnskabsmænds og Lærdes Arbeider.